वो फिकरा विमल के लिए नहीं आपके लिए था । इतना अद्भुत, अद्वितीय, अकल्पनीय, तेज रफ्तार महासंतुष्टि देने वाले उपन्यास के लिए आपको दिलो जान से धन्यवाद । कई मायनों में ये उपन्यास एक शानदार रीडिंग एक्सपीरियंस रहा । पहले पृष्ठ से ही कहानी ने सुपर सोनिक प्लेन जैसी रफ्तार पकड़ ली । असाधारण तेज घटनाक्रम का ही जहूरा था कि ये महसूस ही न हुआ कि पहले 110 पृष्ठ में विमल है ही नहीं । दिल्ली में घटित रोचक घटनाओं के सम्मोहन से अभी ढंग से उबरा भी नहीं था कि मुंबई में जारी घात प्रतिघात की बाजी से रूबरू होना पड़ा । कितना बेहतरीन अनुभव था क्या बताऊं ! पहली बार मैंने आप का कोई उपन्यास पढ़ने के बाद उसके कुछ अंश उसी रात फिर से पढ़े ।